Document ID: 32006D0285

ODLOČBA KOMISIJE
z dne 12. aprila 2006
o spremembi Odločbe 2003/135/ES glede razširjenja načrtov za izkoreninjenje in cepljenje divjih prašičev proti klasični prašičji kugi v izrednih okoliščinah na nekatera območja Severnega Porenja-Vestfalije in Porenja-Pfalškega (Nemčija) in zaključku teh načrtov v drugih območjih Porenja-Pfalškega (Nemčija)
(notificirano pod dokumentarno številko C(2006) 1556)
(Besedili v nemškem in francoskem jeziku sta edini verodostojni)
(2006/285/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1), in zlasti členov 16(1) in 20(2) Direktive,
ob upoštevanju naslednjega:
(1)
Odločba Komisije 2003/135/ES z dne 27. februarja 2003 o odobritvi načrtov za izkoreninjenje klasične prašičje kuge in cepljenje divjih prašičev proti klasični prašičji kugi v izrednih okoliščinah v Nemčiji, v zveznih deželah Spodnja Saška, Severno Porenje-Vestfalija, Porenje-Pfalško in Posarje (2), je bila sprejeta kot eden izmed številnih ukrepov za boj proti klasični prašičji kugi.
(2)
Nemčija je obvestila Komisijo, da se je klasična prašičja kuga razširila na divje prašiče na nekaterih območjih Severnega Porenja-Vestfalije. Nemčija je prav tako navedla, da so bili načrti za izkoreninjenje klasične prašičje kuge in načrti za cepljenje divjih prašičev proti klasični prašičji kugi v izrednih okoliščinah razširjeni na navedena območja in določena sosednja območja Porenja-Pfalškega.
(3)
Nemčija je Komisijo obvestila tudi, da se je položaj prašičje kuge na nekaterih območjih Porenja-Pfalškega znatno izboljšal in da na navedenih območjih ni več potrebno izvajati načrtov za izkoreninjenje klasične prašičje kuge in načrtov za cepljenje divjih prašičev proti klasični prašičji kugi v izrednih okoliščinah.
(4)
Odločbo 2003/135/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2003/135/ES se nadomesti z besedilom v Prilogi k tej odločbi.
Člen 2
Ta odločba je naslovljena na Zvezno republiko Nemčijo in Francosko republiko.
V Bruslju, 12. aprila 2006

Labels: 0
18
20
6